Kunnian hinta

**Kunnian hinta** (*Orgoglio*, suom. ylpeys) on italialainen romanttinen draamasarja, joka kertoo yläluokkaisen Anna Obrofarin ja köyhistä oloista tulevan Pietro Pironin rakkaudesta 1900-luvun alun Italiassa. Sarjasta on valmistunut kaikkiaan 3 tuotantokautta, joissa jokaisessa on 13 jaksoa. Sarjan italiankielinen nimi Orgoglio tarkoittaa suomeksi kirjaimellisesti *ylpeys*. Sarjan on tuottanut Titanus, RAI, Italia. Yle TV2 aloitti sarjan esittämisen 8.7.2007.

## Juoni

Pietro on joutunut jättämään Annan vuosia aiemmin jouduttuaan väärin syytetyksi varkaudesta ja paennut Yhdysvaltoihin. Pietro palaa kotiseudulleen oikaisemaan kokemansa vääryyden, mutta kohtaa nyt Annan, joka on vanhempiensa vaatimuksesta päätynyt kreivi Herman Ludovicin vaimoksi. Kreivillä ei ole aikomustakaan päästää rakastavaisia yhteen eikä Anna pysty kertomaan totuutta nuoresta siskostaan.

## Päärooleissa
* **Anna Obrofari** Elena Sofia Ricci
* **Pietro Pironi** Daniele Pecci
* **Giuseppe Obrofari** Paolo Ferrari
* **Aurora Obrofari** Cristiana Capotondi
* **Kreivitär Maria Pia Lanti di Santacroce** Barbara D' Urso
* **Agostino Pironi** Nicola Di Pinto
* **Clara Dani** Elena Russo
* **Andrea Obrofari** Vincenzo Bocciarelli
* **Elisa Deodato** Gabriella Pession
* **Franca Baldini** Caterina Murino
* **Kreivi Herman Ludovici** Franco Castellano
* **Armando Ruggeri** Enzo Decaro

## Jaksot
**Ensimmäinen tuotantokausi**
# **Naimakauppa.** Aatelisperhe Obrofari naittaa talousvaikeuksissa perheen Anna-tyttären rikkaaksi luullulle kreiville. Häiden alla Annan suuri rakkaus Pietro palaa Amerikasta. *Esitetty TV2 20:55 su 8.7.2007*
# **Valheen jäljet.** Annan ja kreivi Ludovicin häiden jälkeen kreivin menneisyyden ja kähminnän verho alkaa raottua ja Annan perheen pankin vaikeudet syventyä. *Esitetty TV2 20:55 su 15.7.2007*
# **Sotaa ja rakkautta.** Pietron veli on lähdössä sotaan saaden perheen huolestumaan. Kreivi Ludovici näkee vaimonsa Annan ja Pietron kohtaamisen ja houkuttelee Obrofareja epäilyttäviin liiketoimiinsa. *Esitetty TV2 su 22.7.2007 klo. 20:55*
# **Kyy perheessä.** Herman läimäisee Annaa olettaessaan tämän pettävän häntä Pietron kanssa ja lähentelee myöhemmin Auroraa. Silti Annan perheessä riittää Hermanille ymmärrystä. *Esitetty TV2 TV2 su 29.7.2007 klo. 20:55*
# **Uhkapeliä.** Suuret pelivelat antavat Enricolle lisämotiivin löytää pakoilevat sisarensa. Pakoilu lisää Pietron intoa havitella yhteistä tulevaisuutta Annan kanssa. *Esitetty TV2 su 5.8.2007 klo. 20:55*
# **Pääsiäisen taakkoja.** Anna perii tädiltään palstan, jonka Enrico yrittää omia pelivelkansa maksamiseksi. Perhe yrittää tehdä aselevon pääsiäisen takia, joka voi olla isän viimeinen. *Esitetty TV2 su 12.8.2007 klo. 20:55*
# **Isyys vaakakupissa.** Annan raskaus herättää kysymyksen isyydestä, joka voi ratkaista kaikkien tulevaisuuden. Herman ei kaihda koviakaan keinoja Pietron tieltä raivaamiseksi. *Esitetty TV2 su 19.8.2007 klo. 20:55*
# **Otteet kovenevat.** Herman saa vihiä, että hänen lastaan odottava Anna aikoo paeta Pietron kanssa Amerikkaan ja alkaa käyttää kovempia otteita saadakseen Annan luokseen. *Esitetty TV2 su 26.8.2007 klo. 20:55*
# **Paluu linnaan.** Anna päättääkin palata linnaan, koska ei voi viedä lasta tämän isältä, Hermanilta. Herman ja Enrico alkavat suostutella markiisia häätämään Pironit. *Esitetty TV2 su 2.9.2007 klo. 20:55*
# **Häätö** Herman ja Enrico saavat markiisin häätämään Pironit. Hermanin jättämä juonikas näyttelijätär puolestaan saa "sulhasensa" Andrean tuomaan hänet linnaan. *Esitetty TV2 su 26.8.2007 klo. 20:55*
# **Muureja kuin linnassa.** Anna on "vankina" linnassa, mutta kuulee silti ulkopuolisilta Pietron perheen häädöstä. Myös Annan luottamuksen saanut linnan vieras johtaa Annaa harhaan. *Esitetty TV2 20:55 su 16.9.2007*
# **Keskenmeno.** Herman kuulee Annan ystäväksi tekeytyneeltä Elisalta, että Anna on salaa tapaamassa Pietroa. Samaan aikaan vietetään Nicolan ja Francan kihlajaisia. *Esitetty TV2 su 23.9.2007 klo. 20:55*
# **Rikosilmoitus.** Herman on ampunut linnaan livahtanutta Pietroa, mutta lain edessä aatelisen sana painaa talonpojan sanaa enemmän. Pietron perhe saa huonoja uutisia Libyasta. *Esitetty TV2 20:55 su 30.9.2007*
# **Pakoyritys.** Elisan juonet alkavat paljastua, mutta hänen arkaluontoiset tietonsa suojelevat häntä. Pietro tunnistaa sodassa kaatuneen sotilaan. *Esitetty TV2 su 7.10.2007 klo. 20:55*
# **Kiristystä salaisuuksilla.** Herman kiristää Annaa kuultuaan Elisalta totuuden Auroran syntyperästä. Elisan touhut alkavat paljastua, mutta hänen tietonsa suojelevat häntä. *Esitetty TV2 su 14.10.2007 klo. 20:55*
# **Juhla.** Obrofarit järjestävät juhlan pankkinsa obligaatioiden potentiaalisille ostajille. Mutta mitä olisi juhla ilman yllätysvierasta? *Esitetty TV2 su 28.10.2007 klo. 20:55*
# **Huhuilla on siivet.** Koronkiskontaa rahoittaneet Herman ja Enrico saavat huomata, että pienellä paikkakunnalla huhut leviävät nopeasti. Anna saa kuulla totuuden Pietron Amerikkaan lähdöstä. *Esitetty TV2 su 4.11.2007 klo. 20:55*
# **Lieroja kivien alla.** Lentokoneen putoaminen tuo paikalle hurmurilehtimiehen, jolle uutisten kiinnostavuus on totuutta tärkeämpää - kuten Elisan ja Claran tutulta saattaakin odottaa. *Esitetty TV2 su 11.11.2007 klo. 20:55*
# **Iskuja vyön alle.** Elisa keksii järjestää Andrealle skandaalin, voidakseen pelastaa tämän avioliitolla. Pietro pakottaa koronkiskurilta tunnustuksen ja sopii taas Annan kanssa. *Esitetty TV2 su 18.11.2007 klo. 20:55*
# **Loanheittoa.** Andreaa koskeva lehtijuttu aiheuttaa suuren skandaalin ja tekee tehtävänsä hänen isänsä sydämelle. Onnistuuko Elisan suunnitelma avioitua Andrean kanssa, jotta häly laantuisi? *Esitetty TV2 su 25.11.2007 klo. 20:55*
# **Kaksintaistelu.** Perhe suostuttelee turhaan Andreaa vetäytymään kaksintaistelusta, minkä vuoksi koronkiskonta on unohtunut kaikilta - paitsi eräältä. *Esitetty TV2 su 2.12.2007 klo. 20:55*
# **Korttitalo romahtaa.** Obrofarien lopullisen tuhon näyttäessä väistämättömältä Herman lähtee linnasta aikoen erota Annasta, ja kertoa Auroralle totuuden hänen syntyperästään. *Esitetty TV2 20:55 su 9.12.2007*
# **Huutokauppa.** Obrofarien linna myydään huutokaupassa, mutta kenelle? Andrean hengen pelastamiseksi yritetään saada paikalle vastahakoinen sveitsiläisprofessori. *Esitetty TV2 su 16.12.2007 klo. 22:05*
# **Uusi elämä.** Kun haaveiden toteutumisen tiellä olleet esteet poistuvat, on usein aika ajanut haaveenkin ohi. Alkaa uusi elämä, joka vaatii totuttautumista. *Esitetty TV2 su 23.12.2007 klo. 20:55*
# **Välienselvittelyä.** Anna päättää lähteä Punaisen Ristin hoitajana rintamalle. Markiisi myöntää erehtyneensä niin Enricon kuin Pietronkin suhteen. *Esitetty TV2 su 30.12.2007 klo. 20:55*
# **Vakava onnettomuus** estää Annan lähdön hoitajaksi rintamalle, mutta tuo mukanaan jotain hyvääkin. Herman joutuu syytteeseen juuri kun hän on päässyt takaisin palatsiinsa. *Esitetty TV2 20:55 su 6.1.2008*
# **Rikkaan leskirouvan** ainoa sukulainen saapuu Amerikasta vaatimaan itselleen Pietron saamaa perintöä. Herman vapautuu murhasyytteestä, mutta janoaa kostoa. *Esitetty TV2 su 13.1.2008 klo. 20:55*
# **Haaksirikkoja.** Herman vapautuu vankilasta ja alkaa vehkeillä päästäkseen osalliseksi Pietron perinnöstä. Samaan aikaan odotellaan tietoa Titanicilla matkustaneesta ruhtinattaresta. *Esitetty TV2 su 20.1.2008 klo 20:55*
# **Omantunnon ääniä.** Enrico ja lehtimies Armando haluavat kukin tahollaan hyvittää aiemmat rikkeensä. Pietron saama perintö ja sitä kautta liitto Annan kanssa ovat uhattuina. *Esitetty TV2 su 27.1.2008 klo. 21:00*
# **Elämän vesi.** Pietron omaisuus jäädytetään oikeusjutun takia. Sen seurauksena Pironien mailla työskenteleviä viljelijöitä uhkaa nälkiintyminen, mikä aiheuttaa levottomuuksia. *Esitetty TV2 su 3.2.2008 klo. 20:55*
# **Rakkaus löytää tiensä.** Auroraa hämmentää ihastuminen luutnantti Meihin, joka löytää uuden rakkauden. Herätyksen kokenut lehtimies Armando taas löytää lähimmäisenrakkauden. *Esitetty TV2 su 10.2.2008 klo. 20:55*
# **Vakaumusten hinta.** Anna ryhtyy auttamaan Armandon orpokotia, jossa tehdään hälyttävä löydös. Francesco, Alfiero ja Tommaso joutuvat vaikeuksiin vakaumuksensa takia. *Esitetty TV2 su 17.2.2008 klo. 20:55*
# **Maan alle ja maan ääriin.** Perheen ahdinkoa helpottaakseen Antonio on kaivostöissä ja Nicola lähtee Amerikkaan työnhakuun. Pietro haluaa pärjätä ilman Annan perheen apua. *Esitetty TV2 su 24.2.2008 klo. 20:55*
# **Väärä vala.** Pietron saama perintö vaarantuu entisestään, kun häntä vastaan annetaan valheellinen lausunto. Anna pelkää olevansa vakavasti sairas, Aurora taas on lemmensairas. *Esitetty TV2 su 2.3.2008 klo. 20:55*
# **Kohtalon nopeat käänteet.** Annan sairaus vaikuttaa lääkäreistäkin isorokolta. Juuri, kun maailma tuntuu kaatuvan päälle, hyvät uutiset seuraavat toisiaan. *Esitetty TV2 21:00 su 9.3.2008*
# **Pyhä side koetuksella.** Anna ja Pietro saavat tietää, onnistuuko Annan ja Hermanin avioliiton mitätöinti. Aurora yrittää vielä voittaa Rodolfon omakseen. Elisa saa tietää syntyperästään. *Esitetty TV2 20:55 su 16.3.2008*
# **Sanan ja kuvan mahti.** Rodolfo yrittää saada rakastuneen Auroran vihaamaan itseään. Pietro haluaisi lisää lapsia, mutta Anna on toista mieltä. Elisa hylkää Hermanin, joka päättää kostaa. *Esitetty TV2 21:00 su 23.3.2008*
# **Teetä ja sympatiaa orvoille.** Elisa joutuu kerrankin itse kärsimään muiden juonittelusta. Pietro saa ilahduttavaa postia Amerikasta, jossa Nicola heti saapuessaan joutuu pulaan. Aurora kohtaa oudon paronin. *Esitetty TV2 20:55 su 30.3.2008*
# **Epäilyksen varjo.** Pietro saa omaisuutensa takaisin, mutta mustasukkaisuus Annasta synkistää ilon. Herman saa tietää, että Elisa on rikkaan Pietron serkku ja näkee uuden tilaisuuden hyötyä.  *TV2 20:57 su 6.4.2008*
# **Sortumavaara.** Pietro on menettänyt luottamuksensa Annaan, ja mustasukkaisuuden siemen alkaa itää Annankin mielessä. Antonio jää sortuvaan kaivokseen. *TV2 su 13.4.2008 klo. 20:55* 
# **Tyttären paluu.** Herman uhkaa ilmiantaa Annan aviorikoksesta, mikäli ei pääse osakkaaksi Obrofarien yhtiöön. Antonio kuulee kaivoksen vankina, että Albinalla on vanhempi mies. Elisa kohtaa äitinsä. *Es. TV2 21:00 su 20.4.2008* 
# **Kovat panokset.** Markiisi suostuu ottamaan Hermanin liikekumppaniksi Annan avioliiton mitätöimiseksi, mutta Enrico haluaa pysäyttää Hermanin. Hermanin pysäyttää luoti. *Es. TV2 20:55 su 27.4.2008*
# **Valokuvia ja muistikuvia.** Anna järjestää varainkeruutilaisuuden Armandon lähetettyä kuvia Afrikan kärsivistä lapsista. Kesken tilaisuuden Enrico pidätetään syytettynä Hermanin ampumisesta. *Es. TV2 su 25.5.2008 klo. 21:00* 
# **Tunnustuksia.** Hermanin ampuja tunnustaa tekonsa. Elisa lakkaa suhtautumasta vihamielisesti Agneseen, mutta haluaa yhä tietää isänsä. Markiisittaren masennus uhkaa jo hänen henkeään.... *Es. TV2 su 1.6.2008 klo. 20:55* 
# **Unelmien isä.** Markiisin tunnustus antaa totuuden tietäneelle markiisittarelle voimia toipua. Elisa löytää vihdoin myös isänsä ja hänen katkeruutensa alkaa sulaa. *Es. TV2 ma 16.6.2008 klo. 14:10* 
# **Kreivin karvas lääke.** Herman uhkaa ilmiantaa Annan aviorikoksesta, mikäli ei pääse Obrofarien yhtiöön. Pietro päättää pelata Hermania vastaan tämän omin asein: kiristämällä. *Es. TV2 su 29.6.2008 klo. 20:25* 
# **Vaihtokauppaa kiristyksillä.** Herman suostuu Pietron kiristykseen ja keksii kiihottaa talonpoikia, jotka pelkäävät Pietron maatalouskoneiden vievän heiltä leivän. *Es. TV2 su 6.7.2008 klo. 21:00*
# **Kaksoispeliä.** Herman saa taas vapaat kädet juonitella, kun Pietro antaa hänelle lupaamansa todisteet. Elisa palaa Hermanin luo muka tälle suopeana. Nicola joutuu Amerikassa vaikeuksiin. *Esitetty TV2 20:55 su 13.7.2008*
# **Kuolemanselli.** Pietro yrittää pelastaa Amerikassa vankilaan joutuneen Nicolan, jota uhkaa sähkötuoli, mutta joutuu itse vaikeuksiin mafian kanssa. *Esitetty TV2 21:00 su 20.7.2008*
# **Vankilaelämää.** Nicola vapautuu murhasyytteestä, kun taas Hermania vastaan murhasyyte nostetaan uudestaan. Aurora ja Tommaso sopivat välinsä.  *TV2 21:00 su 27.7.2008*
# **Taikoja ja uskoa.** Juuri kun Annan avioliitto mitätöidään, Pietro sairastuu vakavasti, ja Anna rukoillessaan lupaa tehdä nunnalupauksen, kunhan Pietro säästyisi.  *TV2 21:00 su 3.8.2008*
# **Rakkaus rakkaudesta.** Anna päättää pitää antamansa nunnalupauksen, jonka antoi Pietron hengen säästämiseksi. Jopa kardinaali yrittää saada hänet muuttamaan mielensä. *TV2 21:00 su 10.8.2008*
**Toinen tuotantokausi**
# **54. Epätoivon ääni.** Pietro murtuu Annan kuolemasta ja laiminlyö liiketoimensa. Myös Obrofarien talous on huonoissa kantimissa. Sureva Pietro kiintyy syvästi mykkään mustalaispoikaan, johon liittyy synkeä salaisuus. TV2 20:00 su 27.9.2009.
# **56. Lupaus onnesta?** Kohtalon oikku pimentää auringon Auroran elämästä. Myös Francesco joutuu vaikeuksiin. Pietron suunnitellessa orpokodin perustamista Celestelle saapuu kaukaa tullut vieras. Kuka hän on? TV2 20:00 su 11.10.2009.
# **57. Viimeinen toivomus.** Celeste on hädin tuskin toipunut Annan näkemisen aiheuttamasta järkytyksestä, kun häneltä pyydetään paljon. Gabriella saa uuden pienen ystävän. Voisiko Elisa luottaa Obrofarien tukeen? TV2 20:00 su 18.10.2009.
# **58. Koston henkäys.** Dubois punoo hämäriä juoniaan ja aiheuttaa erään tragedian. Pietro ojentaa ystävälleen auttavan kätensä vaaraa uhmaten. Joutuuko hän vastuuseen teostaan? Kreivin lähentely-yritys päättyy huonosti. TV2 20:00 su 25.10.2009.
# **59. Hiuskarvan varassa.** Pietroa odottaa rangaistus, elleivät sitten oikean henkilön lausumat puolustussanat pysty häntä pelastamaan. Selvittyään yhdestä koettelemuksesta Celeste joutuu vielä toiseen. TV2 20:00 su 1.11.2009.
# **60. Skandaalinkäryä.** Kostonhimoinen Herman paljastaa Elisan syntyperää koskevan salaisuuden. Tästä ei hyvä seuraa, ja syytökset sinkoilevat moneen suuntaan. Elisa loukkaantuu syvästi, mutta vieläkin pahempaa on tulossa. TV2 20:00 su 8.11.2009.
# **61. Yllättävä olkapää.** Elisa joutuu sairaalaan, menettääkö hän lapsensa? Murheen murtamalla naisella on vain yksi lohduttaja, mutta tuleeko teko täydestä sydämestä? Celesten ja Pietro joutuvat myrskyn yllättämäksi. TV2 20:00 su 15.11.2009.
# **62. Kavaluuden hinta.** Ovela Herman saa yliotteen Francescosta Elisan selän takana. Uutinen Tommason onnettomuudesta järkyttää omaisia. Celeste välttää hiuksenhienosti loukkaantumisen, ja yksi tunnekuohu johtaa toiseen. TV2 20:00 su 22.11.2009.
# **63. Yhteinen sävel.** Sureva Aurora hakee lohtua työstä ja uudesta ystävästä. Herman esittelee Elisan Dubois'lle, ja heillä onkin paljon puhuttavaa. Celeste tuskailee onko hänellä oikeus onneen Pietron rinnalla. TV2 20:00 su 29.11.2009.
# **64. Muukalainen.** Obrofarit ovat jälleen Hermanin kynsissä. Agostino on murheen murtama, voiko mikään häntä enää lohduttaa? Rosa on valmis ottamaan riskejä rakkauden tähden. Tien laidasta löytyy muistinsa menettänyt mies. TV2 20.00 su 6.12.2009.
# **65. Pahat kielet.** Onnistuuko Aurora pelastamaan perheensä kreivin kiristykseltä? Poliisin virkaintoisuus koituu Ivonnen kohtaloksi, ja seuraus tuhoaa Agostinon onnen. Muistinsa menettänyt mies ryhtyy kalastajaksi. TV2 20:00 su 13.12.2009.
# **66. Eron ja onnen hetkiä.** Ivonnen murheellinen tapaus saa Celesten ja Pietron tajuamaan, kuinka helposti onnen voi menettää. Onko siis viisasta arkailla liian kauan? Joskus rakkaus voi saada uuden tilaisuuden. TV2 20:00 su 20.12.2009.
# **67. Rakkauden liekki.** Celesten onnen eteen nousee uusi este, sillä Pietro saa uuden kiihkeän ihailijan, mikä saattaa Hermanin raivoihinsa. Pietrolla on toinenkin huoli, sillä tehtaan varastosta löytyy ei-toivottua tavaraa. TV2 20:00 su 27.12.2009.
# **68. Kohtalon leikkiä.** Kaukana Konstantinopolissa Andrea joutuu teatterissa vaaralliseen välikohtaukseen. Kaikeksi onneksi tilanne selviää parhain päin. Kreivitär Aldovrandi järjestää muotinäytöksen Auroran luomuksille. TV2 20:00 su 3.1.2010.
# **69. Vaarojen yö.** Riccardo avaa sydämensä Auroralle, joka vaalii yhä Tommason muistoa. Andrea palaa kotiin sielunkumppaninsa kera. Ottavatko vanhemmat Giulian avosylin vastaan? Pietro ja Celeste joutuvat pahaan sanaharkkaan. TV2 20:00 su 10.1.2010.
# **70. Kaunis kiusaus.** Pietron ja Celesten välit ovat viileät. Kun Pietrolle tarjotaan lohtua lemmessä, hän joutuu kiusaukseen. Pikku karkurin pakomatka johtaa Pironien ovelle. Giulia uskoo näkevänsä haamun menneisyydestä. TV2 20:00 su 17.1.2010.
# **71. Katumuspäivä.** Pietro kauhistelee lankeamistaan kreivittären pauloihin. Celeste näkee kohtauksen, joka saa hänet ajattelemaan päinvastaista. Tarkka silmäpari seuraa pienen Leonin liikkeitä. TV2 20:00 su 24.1.2010.
# **72. Valoa tunnelissa.** Onko Tommason muisti palautumassa? Kuka on hänen muistikuvissaan esiintyvä nainen? Dubois´n kostosuunnitelman seuraava kohde panee Hermanin omatunnon tiukkaan tilanteeseen. TV2 20:00 Su 31.1.2010.
# **73. Suuria päätöksiä.** Pietro haluaa hyvästellä Eleonoran, mutta katkera kreivi todistaa tapaamista, ja se ei varmasti tiedä hyvää. Celeste ottaa sovinnon askeleen kohti Emiliota. TV2 20:00 su 7.2.2010.
# **74. Kunnian tähden.** Nuori Riccardo on valmis puolustamaan loukatun äitinsä kunniaa. Pelastaakseen poikansa Eleonora paljastaa kreiville salaisuuden, mutta uskooko hän? Pietro arvelee tietävänsä Leonin syntyperän. TV2 20:00 su 7.3.2010.
# **75. Jännitysnäytelmä.** Kuinka kaksintaistelussa oikein käy? Celeste on haluton kuulemaan mitä Pietrolla on sydämellä, mutta mies ei luovuta. Kun Celeste lopulta taipuu, tilanne riistäytyy kaikkien hallinnasta. TV2 20:00 su 14.3.2010. 
# **76. Epäilyksen siemen.** Francesco kaihoaa Elisaansa ja pyrkii hänen luokseen vaikka läpi harmaan kiven. Celeste on onnellinen löydettyään poikansa ja palaa halusta kertoa uutisen Emiliolle. Miksi Pietro estelee häntä?. TV2 20:00 su 21.3.2010.
# **77. Onni kääntyy.** Kun tieto Francescon vapautumisesta saavuttaa Elisan, on vakavan mietinnän paikka. Myös Tommason paluu ravistelee monen elämän peruskiviä. Pettynyt Riccardo on vapaata riistaa vehkeilylle. TV2 20:00 su 28.3.2010.
# **78. Perhejuhla.** Uskaltaako Elisa tarttua onneen? Auroran aikuistumisen päivä koittaa. Celeste aikoo selvittää totuuden Emiliosta. Toteutuuko oikeus? Voittaako todellinen rakkaus kaikki esteet?. TV2 20:00 su 4.4.2010.

## Lähteet
* YLE tv2
* Telvis.fi

## Aiheesta muualla
* Sarjan esittely YLEn sivuilla
* Sarjan esittely Rai Unon sivuilla
* Sarjan kotisivu Rai Unon sivuilla 
* Orgoglio International Movie Databasessa
* Sarjan ensimmäinen osa Rai Unon sivuilla